Publication: Magyar Közlöny
Issue: MK-1998-22 (Year: 1998, Number: 22)
Era: 1990-2004
Section: Az Országgyűlés a területfejlesztésről és a területrendezésről szóló 1996. évi XXI. törvény alapján
Paragraph Index: 95

3. Az országos területfejlesztési koncepció irányelvei a területi egyenlőtlenségek mérséklése érdekében A gazdaság értéktermelő képességének függvényében, területileg differenciált módon többlettámogatást kell biztosítani a területfejlesztés rendelkezésére álló központi forrásokból, a hátrányos helyzetű térségek felzárkóztatása, fejlesztése érdekében, figyelembe véve a megyéken belüli térségi különbségeket is. A hátrányos helyzetű kistérségek a területfejlesztés kedvezményezett térségei, ezek: — a társadalmi-gazdasági szempontból elmaradott térségek, — az ipari szerkezetátalakítás térségei, — a mezőgazdasági vidékfejlesztés térségei, — a tartósan, jelentős munkanélküliséggel sújtott térségek. E térségek besorolásáról és ezek felülvizsgálatáról az Országgyűlés külön határoz. 1998/22. szám A további válságterületek kialakulásának megakadályozása érdekében figyelemmel kell kísérni az országon, illetve az egyes megyéken belül a társadalmi-gazdasági folyamatokat, tartós válsághelyzet kialakulása veszélye esetén az érintett térségeket a kedvezményezett térségek közé kell sorolni.

Source: https://magyarkozlony.hu/hivatalos-lapok/cd7808d0c006d291a9d167b83a98ba4063302410/dokumentumok/73d81063c855f0989e72daeca6131f817955785e/letoltes